description: Красотата е мисия: вулкани, гейзери и езера с непроизносими имена, които трябва да видите възможно най-скоро

title: Около Исландия за 8 дни

maintext:
Илюстрация Godafoss
Увеличаване Godafoss
Автор: Велислав Кръстанов Смаляванеа>
Илюстрация Една от многото църкви
Увеличаване Една от многото църкви
Автор: Велислав Кръстанов Смаляванеа>
Илюстрация Увеличаване Автор: Велислав Кръстанов Смаляванеа>
Илюстрация Jokulsarlon
Увеличаване Jokulsarlon
Автор: Велислав Кръстанов Смаляванеа>
Един от най-милите спомени от детството ми е за приятел африканец, който за пръв път видя сняг. Мисля, че разбрах как се е чувствал след първите си няколко часа в Исландия. Мислиш, че си чел какво е, но като го видиш никак не е същото.Предполагам, че ще се случи и на вас... Но първо трябва да решите кога.Най-впечатляващото нещо в Исландия е природата. През лятото дните са полярни и не трябва да се притеснявате, че ще се стъмни, преди да сте стигнали, където искате. Освен това шансът времето да е подходящо за разходки е по-голям. Пъфините няма да се отлетели на юг, корабите за гледане на китове отплават на по-чести интервали и да се кара каяк е значително по-безопасно.Местата за спане не са много и е вероятно изборът ви да е силно ограничен. Освен че ще ви излезе по-скъпо, е добре да резервирате спането си поне 6 месеца предварително.През септември дните значително се скъсяват. Въпреки това е светло поне по 12 часа на ден и при по-стегната организация ще успеете да разгледате всичко, което сте набелязали. Стъмни ли се, погледнете към небето. Другият голям плюс е, че подплашени от напълно неоснователните прогнози за северно време, голяма част от туристите си тръгват и може да се наслаждавате да гледките почти необезпокоявани.Времето става по-нестабилно и заплашва да провали част от плановете ви. Колкото и добре да сте подготвени, вятър със скорост 100 км/ч не е най-добрият приятел на туриста.Ако искате да видите повечето исландски забележителности, 8 дена ще са ви напълно достатъчни.Независимо кога сте избрали да посетите Исландия, задължително ви трябват водо- и ветроустойчиви дрехи и минимум ниски планински обувки. Представете си, че се подготвяте за разходка в Пирин в края на октомври. И не забравяйте банските.Задължително ви трябва кола под наем. Пътищата в по-голяма част от страната са добри, трафик извън Рейкявик почти няма, а ограничението от 90 км/ч ще ви върне онова отдавна забравено усещане за спокойствие зад волана. Път 1 - основният, който обикаля страната, е с дължина 1332 км, което с отбивките от него означава шофьорите да се подготвят за над 2000 км при цена на дизела около 3 лева. На всички места, описани по-долу, има безплатни паркинги.Ако сте избрали да отидете след края на сезона, по-добре наемете нещо извън градовете. Осветлението е по-малко и шансът да се насладите на Северното сияние в пълния му блясък е по-голям.Ако сте от хората, които не държат на кулинарния туризъм и нямат проблем сами да готвят, 50 лв. на ден ще са ви достатъчни. Всички останали да си приготвят по 40-50 лв. за пица и минимум 15 за бира. Допълнителните екскурзии като яздене на коне, разходка с кану, гмуркане или гледане на китове започват от 150 лв. за възрастен и стигат до 11 000 за 8-дневна разходка с кораб до Гренландия.Задължително опитайте херингата – това е основният поминък на Исландия. Засища и е богата на витамин Д. Ако решите да пробвате ферментиралата акула Hákarl, спазвайте златното правило да не я отваряте в закрито пространство. Благодарение на многото си извори водата от чешмата в Исландия може да се пие навсякъде. Алкохолът за сметка на това почти липсва. В големите супермаркети ще намерите единствено 2.5% местна бира. Законовият лимит за внасяне на концентрат в страната е 1 литър, който може да купите и на летището в Рейкявик.Исландия е известна с продуктите си от овча вълна, предлагани на всяка туристическа спирка. Качеството е добро навсякъде, но по-добре изчакайте до Рейкявик и вижте какво има в магазините на Geysir и Farmers market. Магнитчетата започват от 8 лева, ако решите да се ограничите с тях.По-добре оставете Рейкявик за края на пътуването. Всичко, което искате да купите, ще го има и там, но ще знаете точно с колко средства може да се разделите. Освен това ще ви подейства добре за аклиматизация към връщане в градска среда.Летище Keflavik е на 40 км от Рейкявик. Ако пристигате късно вечер, по-добре останете да спите някъде около него. Пристигналите рано сутрин може директно да тръгнат на път.Първа спирка е национален парк Þingvellir. Тук през 930 г. е основан исландският парламент и е заседавал до 1798. Надолу по една от пътеките ще видите водопада Öxarárfoss, от който са били хвърляни провинилите се според съда жени (мъжете са били обезглавявани). В края на друга е сигурно най-аскетската лятна резиденция на министър-председател в Европа и малка църква до нея. Ако това не ви е достатъчно, да знаете, че под вас се срещат Евразийската и Северноамериканска тектонски плочи. Срещу 700 лв. ще получите всичко необходимо да се гмурнете в прозрачните води на Silfra.След само още 10 км ви очаква водопадът Gullfoss.Удивителното в Исландия е не само красотата й, но и разнообразието от напълно несъвместими никъде другаде забележителности, намиращи се толкова близо една от друга. Точно затова не се учудвайте, когато стигнете Kerið - езеро в кратер на вулкан.След него може да продължите до гр. Selfoss. Място, на което стискам палци да видите първото си Северно сияние.Започнете деня си пред и зад Seljalandsfoss - 60 метров водопад, който се вижда още от пътя. За допълнително събуждане може да се разходите и в пещерата зад него.На 30 км на изток отбийте към Skogafoss. Зад този водопад не може да се минава, но според легендата точно там има скрит сандък със съкровище. Стълби водят към площадка точно над него. Ако качването не ви е изморило, може да се разходите по долината на реката, открила се пред очите ви.Продължете по път 1 и след 10 км ще достигнете Sólheimasandur. Паркингът е малка отбивка от пътя. Лесно ще се ориентирате по другите автомобили. След 4 км преход по напълно равен каменист терен ще стигнете до черен плаж с останки на DC3 самолет, катастрофирал тук през 1973 г.След още 23 км е Reynisfjara - черен плаж с базалтови скали, а малко след него и Vik - градчето, около което може да планирате втората си нощувка.Днес ще походите малко повече. Започнете от каньона Fjaðrárgljúfur. На 77.5 км от него е природен парк Skaftafell. След 6 км ходене от паркинга ще стигнете до базалтовия водопад Svartifoss. Ако гледките не ви стигат, предварително може да резервирате катерене върху глетчер или влизане в глетчерна пещера. След още 57 км на изток няма да се разхождате много. По-скоро няма да може да мръднете от мястото си, приковани от гледката на глетчерното езеро Jökulsárlón и плуващите в него светлосини късове лед. Ако някой ви пита какво е това във водата, да, тюлени са. Когато най-сетне откъснете поглед, се наспете добре някъде около Höfn. Очаква ви най-дългият преход за престоя ви.От Höfn до Dettifoss километрите са 348 и си заслужават всеки метър. Първо, защото ще видите най-големия водопад в Исландия и декор на първата сцена на "Прометей", в последните 25 км от пътя ще ви се струва все едно сте на Луната и трето, само на 1.2 км ви чака не по-малко впечатляваща гледка - водите на Selfos. Влезте от западната страна и на двата.Вече ще сте достигнали етапа от пътуването си, в който се движите на запад. След 44 км в тази посока точно до пътя са серните извори Hverir. Когато миризмата на развалени яйца ви дойде в повече, продължете към езерото Myvatn и градчето Reykjahlíð, където ви съветвам да се отдадете на заслужена почивка от дългите пътувания, като останете 2 дни.След като се настаните, извадете банските от багажа и се насочете към Myvatn Nature Baths. Басейн с естествено топла вода с прилежаща към него сауна. Входът е 50 лева, бирата 15 и работи до 22 вечерта. Тоест имате всички предпоставки идилията да бъде завършена от Северно сияние.Всичко в този ден е в радиус 25 километра, ако спите някъде около Reykjahlíð. Затова поредността на събитията е напълно във ваши ръце. Като отново може да завършите в минералния басейн, а защо не и да опитате някои от чудесните местни храни в семейната кравеферма Vogafjos Cowshed Cafe. За вечеря подгответе към 200 лева за двама с бутилка вино или 6, ако искате да изпиете само чаша току-що издоено мляко.Кратерът на вулкана Viti e вторият кратер с езеро, който може да видите за престоя си. Наблизо е Hverfjall. Няма езеро в себе си, но обиколката по ръба на кратера е много по-живописна. На 1.8 километра от него пеша е лава пещерата Grjótagjá с геотермално езеро в нея. До 1984 г. водата е ставала за къпане, но след това температурата се е вдигнала до 50 градуса и в момента става само за гледане. И за снимане на една доста любопитна сцена от Game of Thrones. Ако все пак държите да се изкъпете в пещера, може да го направите в намиращата се наблизо Stóragjá.Местността Dimmuborgir, на която е кръстена и групата, се намира на 3 км южно от Hverfjall. В превод "Черният замък" представлява различни лава и каменни формирования. Най-известно от тях е "Църквата" - естествено образувание, чийто вход наподобява вход на църква. Разходката е около 2 км и ако имате идея да правите метъл група, ще съжалите, че името вече е заето.Ако към края на деня ви е залипсвала родината, продължете още 3 км към Höfði. Парк, който по никоя логика не би трябвало да се намира толкова близо до нито едно от по-горните места. Алеите между високите брези ще ви отведат до брега на Myvatn, където може да направите и един спокоен пикник.Оттук ви остава само още една нощувка преди Рейкявик. По пътя към нея се отбийте през псевдократерите Skútustaðagígar. На 40 км от тях е Godafoss - водопадът на боговете. Тук през 999-а са били изхвърлени езическите богове от човек, чието име няма да успеете да произнесете. Сцената от това деяние може да видите в църквата в Akureyri, където ще се озовете след 52 километра. Градът е наричан още столицата на Северна Исландия. С население по-малко от 20 000 жители, едва ли ще ви отнеме повече от 2 часа да го разгледате. Освен ако не решите да се качите на кораб и да срещнете отблизо истински кит. От Akureyri може да стигнете и до о-в Гримзи. Единствената причина да го направите би била да кажете, че сте били на арктическия кръг.Ако решите да не се качвате на корабче, на 190 км е каньонът Kolugljúfur, в който може да видите още 6 + 1 водопада. Останете да спите в някоя ферма около него.Вечерта ще спите в Рейкявик. Преди да стигнете до него, може да се отбиете от път 1 през Deildartunguhver. Това е най-мощният топъл извор в света с дебит 180 л/сек. На 25 км oт него са водопадите Hraunfossar и Barnafoss. След още 7 км е Húsafell. Къмпинг, предлагащ разходка в глетчер.125 км по-късно вече би трябвало да е привечер и да сте настанени в Рейкявик. За вечеря мястото е Dill Restaurant. Както се очаква от ресторант със звезда "Мишлен", препоръчван лично от Рене Реджепи, добре е да имате резервация. Седемстепенното меню е 200 лв., пеиринг с вино ще добави 100 към сметката. Няма да останете разочаровани в Snaps или ако се разходите до пристанището, където се намира Kaffivagninn с повече местни, отколкото туристи. Ако ви е домъчняло за хубава бира, пробвайте я в Mikkeller&Friends. A може просто да тръгнете по Laugavegur и да изберете бара, който най-много ви допада.Денят ви за разглеждане на Рейкявик. Може да го започнете с кафе в Reykjavik Roasters. Не е Chucky’s, но е най-доброто в града. Освен това се намира точно до внушителната църква Hallgrímskirkja, от чийто покрив се открива чудесна гледка към града. След това може да тръгнете към концертната зала Harpa, да се разходите из старото пристанище с малките му магазинчета и заведения, да идете до стъкления купол на Perlan или да посетите някой от музеите в града. Освен в центъра на града може да се отдадете на шопинг и в Kringlan, най-големият мол наоколо.В случай че всичко това не ви е достатъчно, срещу 650 лева може да се спуснете 120 метра в кратера на изригнал преди 4000 години вулкан. Може да дадете и около 100, но само с предварителна резервация, в Синята лагуна. По-големият, известен и скъп вариант на баните в Myvatn.В никакъв случай не забравяйте фотоапарата си. Ако разчитате на мобилен телефон, вземете външна батерия. Исландия няма да го остави неизползван за дълго.


description: Председателят на Комисията за финансов надзор пред "Капитал"

title: Карина Караиванова: "Големият пробив" е, че обединихме всички участници на капиталовия пазар

maintext:
Нашата задача е да създадем добра среда, да облекчим процедурите, да поддържаме ясни, прозрачни и недвусмислени правила, казва Караиванова.
© Цветелина Белутова
Профил
Карина Караиванова беше заместник-министър на финансите в последните два кабинета на Бойко Борисов. На 28 юли тази година беше избрана за председател на Комисията за финансов надзор. Първите й действия бяха съсредоточени върху постигането на съгласие между участниците на капиталовия пазар за стратегия за възраждането му, осигуряване на бюджетна независимост на институцията и саниране на проверките в пенсионните фондове и застрахователите, които наследи от предшественика си.
За никого не е тайна не особено доброто състояние на българския капиталов пазар. След световната финансова криза оборотите се свиха рязко, големите чуждестранни институционални инвеститори напуснаха българския пазар. От тогава мина доста време, но не се забелязва устойчиво възстановяване. Най-притеснителното е, че актуалното сравнение с борси в страни, близки до нашето положение, например Полша и Румъния, навява доста песимистични изводи. Ако се доближим до тези държави като ниво на функциониране на капиталовия пазар, ще сме изпълнили до голяма степен целите, които си поставяме. Като основни проблеми мога да посоча ниската ликвидност и липсата на интерес у инвеститори и емитенти. Тук въпросът придобива философска неразрешимост - дали липсата на предлагане обуславя слабото търсене и оттам ниските обороти или обратното. Вярно е, че на софийската борса няма широко предлагане на атрактивни акции, но също така е вярно, че малко компании са осъзнали ползите от финансиране през капиталовия пазар. Така че проблемите са сериозни и изискват решителни действия за внасянето на осезаема динамика на българския капиталов пазар.Не бих желала изобщо да коментирам действия на КФН преди моето идване в комисията, тъй като съм човек, ориентиран към бъдещето. Ние полагаме свръхусилия да създадем среда, която да повиши доверието в капиталовия пазар и да съществуват благоприятни условия за неговото разгръщане. Това е и нашата роля. Не смятам, че един регулатор следва да присъства на пазара едва ли не като участник в него. Нашата задача е да създадем добра среда, да облекчим административните процедури, да поддържаме ясни, прозрачни и недвусмислени правила, да помагаме на коректните и да сме препятствие пред некоректните, пред тези, които нарушават законите и наредбите. Изявата на полето на капиталовия пазар е работа на самите компании и инвеститори и ние следва подобно на спортните рефери само да следим за спазването на правилата. Трябва да бъдем проактивни именно в поддържането на тази благоприятна среда, да предлагаме подходящите законодателни промени, които ще стимулират развитието на пазара, като не създаваме пречки пред нормалното му функциониране. Иначе ние сме с ясното съзнание, че са необходими някои промени в законодателната уредба относно търговията на капиталовия пазар, и вече предприехме конкретни стъпки в тази посока с предложените от нас изменения в Закона за публичното предлагане на ценни книжа. Стремим се както да повишим доверието в капиталовия пазар, така и да защитаваме в по-голяма степен интересите на инвеститорите, особено на по-малките. Като пример за конкретни действия мога да посоча изключително всеотдайната работа на колегите от Управление "Инвестиционен надзор" по решаването на някои въпроси преди появата на пазара на първия български борсово търгуван фонд – Експат България Софикс, който предизвика сериозен интерес. Изправихме се дори през празноти в закона по отношение на емитирането на подобни фондове, но все пак успяхме да помогнем, за да се появи нещо ново на българския капиталов пазар.Според мен конкретните стъпки се съдържат в одобрената стратегия за развитие на капиталовия пазар. Обръщам ви внимание, че това са не само абстрактни идеи, всяка от предложените мерки е обвързана с конкретни срокове. За мен "големият пробив" е, че успяхме да обединим всички участници в тази търговия и да ги убедим, че ако искат да има развитие и излизане от застоя, трябва да приемат компромиси и ако е необходимо, да позагърбят собствените си интереси. Естествено е тези интереси понякога да са в конфликт – едни цели преследват посредниците, други емитентите, съвсем различни са нагласите на дребни и по-големи инвеститори, държавата от своя страна също е важен фактор в цялостната ситуация. След няколко години безплодни усилия за обръщане на посоката всички осъзнаха, че трябва да се обединят, ако искат да има положително развитие на пазара. Много съществен е механизмът на функционирането на Съвета за развитие на капиталовия пазар – той взема решенията си с пълно единодушие. Одобрената Стратегия дава изключително ясна посока за развитие на капиталовия пазар, така че аз я намирам като огромна крачка към възстановяване и ново развитие, към приближаване към по-развитите борси в нашия регион и Западна Европа.Трудно ми е да степенувам предложените в стратегията мерки. В нея има и някои по-стари идеи, има и такива, които за пръв път се формулират в публичното пространство. Създаването на специален сегмент за търговия на малки и средни компании ще им даде лесен достъп до борсата с минимални разходи. Много съществен въпрос според мен е и въвеждането в действие на милиардите "спящ" капитал от масовата приватизация.Искрено се надявам голяма част от идеите, записани в стратегията, да не останат само на хартия и да видят практическа реализация. Бих надценила възможностите си, ако се опитам да прогнозирам каквито и да било срокове, тъй като голяма част от решенията зависят и от законодателна и изпълнителна власт. При всички случаи личното ми усещане е, че има изключително положителни очаквания за развитието на пазара. Подобно обединяване на всички участници в търговията и заинтересовани страни е безпрецедентно, затова и аз споделям този оптимизъм. Има реален шанс този път да има осезаеми резултати. Вярвам в успеха, защото една от азбучните истини е, че в икономиката се случва онова, което хората очакват да се случи.Интервюто взе Десислава Николова

fasttext_language: bg


description: Компанията ще инсталира устройства и на по-стари модели

title: Nissan ще ускори пускането на свързани коли

maintext:
Nissan иска свързаните коли да отговарят за една четвърт от приходите до 2022 г.
© Nigel Roddis
Устройствата на Nissan ще могат да бъдат инсталирани на 30% от 40-те милиона коли на компанията, които се движат света в момента.
Това обаче ще става постепенно.
Първоначално с помощта на устройствата шофьорите ще могат да получават веднага информация за състоянието на колата, да насрочват дати за технически прегледи и да поръчват части за автомобилите.
Устройството включва в себе си и GPS тракер, който да праща информация за състоянието и местоположението на автомобила до Nissan. "Целта ни е да дадем възможност на клиентите си да опитат от бъдещето на свързаните коли", коментираха от компанията. "През следващите години потребителите ще могат да се насладят на по-сложни приложения на софтуера и хардуера. Това ще позволи на шофьорите да бъдат постоянно свързани не само с колата си, но и с работното място, приятелите и семейството. Ще им даде възможност да контролират автомобилите си чрез телефоните в джоба им", коментира Кент О'Хара, директор по продажбите в Nissan.
Продажбите в големите пазари се забавят и затова производителите на автомобили са насочили поглед към по-дългосрочни планове. Повечето от тях включват разработка на безпилотни коли и преминаването към електрически модели. Някои производители като Nissan обаче искат да разработят софтуера, който може да се ползва в един автомоби
л. Информацията, която се събира от свързаните автомобили, също така може да подобри услугите на други компании, които се занимават със застраховки и споделяне на коли. Целта на Nissan е свързаните коли да отговарят за 25% от приходите на компанията през 2022 г.
Японският производител на автомобили Nissan обяви плановете си да ускори процеса по навлизане на интернет свързани автомобили на пазара. Компанията смята да предостави връзка и на по-старите си модели, като тази програма ще започне през следващата година и ще бъде първоначално насочена към клиентите на марката в Япония и Индия. Nissan е най-агресивната на пазара относно навлизането на т.нар. свързани коли. Други производители също имат подобни програми, но те са насочени предимно към високия клас автомобили. Целта на Nissan е технологията да навлезе едновременно във всички ценови класове, включително и коли от по-старо поколение.


description: ПЕТЪК, 4 ноемвриDeep Purple rainИън Гилън, един от най-великите гласове в историята на рока, ще излезе на българска сцена, за...

title: Календар - Капитал

maintext:
)
Включването в работилниците става с предварително записване на място в "Музейко", на телефон 02/9020006 или с email на pr@muzeiko.bg
ПЕТЪК-СЪБОТА, 4-5 ноември,
ще бъде показан от 19 ч., а по същото време на следващия ден –
Г-8, ул. "Уилям Гладстон" 8.
СЪБОТА, 5 ноември
Майк Стърн и "Дейв Уекъл бенд" в рамките на първото издание на "Пловдив джаз фест".
с художествени ръководители Димитър Корчаков и Кристина Семова
Семинар за самопознание и лична ефективност "Към същността" с Менис Юсри.
Изложбата "Следобедът на една идеология" (куратори Георги Господинов и Георги Лозанов) събира работи на големи български художници, рисували и "за себе си" неща от всекидневния неидеологизиран живот при социализма.
Петък, 11 ноември, 20:00 ч., зала 1.
Deep Purple rainИън Гилън, един от най-великите гласове в историята на рока, ще излезе на българска сцена, за да припомни хитовете на "Дийъп Пърпъл" Smoke on the Water, Hush, When a Blind Man Cries, Perfect Stranger и много други, подкрепен от групата на кийбордиста на Deep Purple и оркестъра на Софийската филхармония.4 ноември (петък), 20:00 ч., зала 1 на НДК, билети от ticketpro.com, цена 60 - 120 лв."Доктор Стрейндж" (да, по едноименния комикс на Marvelе историята на неврохирург, чийто живот се променя след автомобилна катастрофа, когато обстоятелствата го превръщат в супергерой.С участието на Бенедикт Къмбърбач и Тилда Суинтън.Деца в кухнятаАко вашето дете е на възраст от 7 до 12 години и проявява интерес към приготвянето на храна, работилниците, които организира телевизионният канал 24Kitchen, са чудесна възможност за развиването на кулинарни умения.Провеждат се всяка събота от 12:00 ч. в експерименталната кухня на новооткрития Учебен корпус "Музейко".Съботните срещи с водещия Дарин Стойков (кулинарен експериментатор, автор на блога fkusno.com) ще научат децата на бързи, лесни и здравословни рецепти.Последни прожекции от Седмицата на индонезийското кино в Културен център Г-8. Филмът The Light From the EastGrazy Soul. Вход свободен.Йога на БоровецТридневна йога ваканция на чист въздух. Освен физическите практики участниците ще изучават пранаяма и различни форми на медитация с помощта на Мария Ковачева/Urban Yoga.Заниманията започват в петък от 19 ч. и приключват в неделя 16 ч., така че да позволят участие в изборите.Цените за две нощувки, закуски, вечери, йога практики и СПА услуги на хотела са 230 лв. за двойна стая, 250 лв. за самостоятелна.Подробности на 0888923603 или 0899990788.Хотел "Феста Чамкория", БоровецДокументалният филм "Лятна бригада" е българско-американска продукция, занимаваща се със студентските бригади. "В университета в Източна Европа те са бъдещи банкери, журналисти и политици, а в Америка са просто "обслужващ персонал". Прожекцията е част от So Independent Film Festival.5 ноември (събота), 19:00 ч., в Дом на киното, билет 9 лв.Джаз, майнаКонцерт на големия китаристДом на културата "Борис Христов", 20:00 ч.Билети отДокументалният филм "Изяж си въпроса" (5 ноември, събота, 16:30 ч., кино "Одеон") отдава почит на една от най-забележителните личности в попкултурата на ХХ век – Франк Запа. Седмото издание на филмовия фестивал So Independent продължава до 6 ноември. Пълната програма с анотации на филмите е качена на http://soindependentfilmfest.com Билетите струват 9 лв., за ученици и пенсионери – 7 лв.Hungary gamesУроци по унгарски народни танци. Необходима е предварителна регистрация на тел. 029872307 или uki@uki.bg 8 и 24 ноември, 19:00 ч., Унгарски културен институт, ул. "Аксаков" 16, вход свободенКъм същносттаСеминарът, разработен и воден от д-р Менис Юсри и неговия екип, насочва участниците към разпознаване на неработещите модели на поведение, които повтаряме. Осъзнаването им носи възможности за нов избор и алтернативни действия. Процесът дава нов поглед към човешките ценности и това как да постигаме целите, които си поставяме, с повече енергия и разбиране към себе си и другите.Семинарни дни:10 ноември, 19 - 23 часа11 ноември, 18 - 22 часа12 ноември, 10 - 22 часа13 ноември, 10 - 21 часаЦена за участие за целия семинар: 340 лв., 150 лв. за студенти, 70 лв. за пенсионери.Цена за участие само за първата вечер: 35 лв."Интер експо център", зала "Мусала"За записване и допълнителна информация: 0878246945 и info@essencebulgaria.orgДругата НРБългарияСред включените автори са Любомир Далчев, Иван Кирков, Васка Емануилова, Галин Малакчиев, Атанас Яранов, Димитър Казаков, Милко Божков, Любен Зидаров, Андрей Даниел."В експозицията ни интересува не толкова директната пропаганда и полагане в класическия соцреализъм. Изследваме по-скоро убежищата на всекидневието, слабите места на идеологията, нейния следобед", пише Г. Господинов."Следобедът на една идеология" е в СГХГ до 27 ноември"Цвят лилав 20 години по-късно"Концерт на Ирина Флорин със специалното участие на Миро, Любо Киров, Свилен Ноев, Стенли.Билети от TicketPortal, TicketPro и билетния център на НДК


description: Китай намали ограниченията на добива

title: Възходът на цената на въглищата е към края си

maintext:
Според анализаторите е добре цените да паднат, но не и да се върнат към нивата си от преди година
"В бъдеще пазарът ще зависи в голямата си част от това какъв е климатът и какво се случва в Северна Азия", коментира пред Reuters инвеститор на пазара. Той добавя още, че търсенето само ще се вдига в краткосрочен вариант заради силния сезон. "Ще бъде странен период за цените
, които ще претърпят период на несигурност", казва още той. Очакванията за времето в Китай и Южна Корея са за необичайно студена зима
според прогнозите на Thomson Reuters. В Япония се очакват температури в нормата за сезона.
"Откакто Китай обяви, че ще увеличи продукцията, цените се понижиха. Освен това търсенето също спадна, защото повече предприятия вече са се запасили за зимата", коментира източник на Reuters от Южна Корея. Съживяването на пазара на въглища в Азия преживява невероятен възход. Преди това секторът беше няколко години в постоянен спад на цените, но сега изживява отново добри дни заради неочаквано повишение в търсенето.
Анализаторите смятат, че големият скок на цените през годината доведе до надценяване на въглищата и с
падът е нужен, но няма да разтърси пазара из основи. Няма изгледи цените да спаднат до нивото си от преди година, прогнозират те. Ако цената се задържи на малко над 70 долара за метричен тон, това би било най-добре за бизнеса, смятат от енергийната консултантска агенция Wood Mackenzie. Рори Симингтън, анализатор в агенцията, коментира, че политиката на Китай може да държи цените точно в този диапазон. "Това би се отразило много добре на сектора и напрежението би се намалило", коментира той.
Вълната, която доведе до повече от двойно нарастване на цените на въглищата през последните шест месеца, показва първи знаци на отслабване, след като Китай реши да намали рестрикциите при добива им, пише Reuters. Именно прекаленото регулиране на сектора доведе до вдигането на цените. Цените на въглищата на австралийската минна компания Newcastle са спаднали с почти 8% през ноември и в момента достигат 105 долара за метричен тон. В началото на месеца цената беше 115 долара - най-високата от 2012 г. насам.Решението на Китай идва точно преди зимния сезон, в който потреблението достига най-високите си нива. Първоначалните планове на Пекин бяха да намали сериозно производството на въглища, но сега рестрикциите ще отпаднат и ще бъдат добавени още 54 работни дни за мините. "Вдигането на цените, което започна в началото на 2016 г., най-вероятно няма да се задържи. Промяната в политиката на китайското правителство ще успокои пазара", коментират от рейтинговата агенция Fitch в бележка към своите клиенти.


description: Печалбата на банковия сектор през третото тримесечие е свива заради засилени обезценки при ПИБ и Инвестбанк

title: На кръстопът след проверката

maintext:
© Надежда Чипева
Темата накратко:
- Печалбата на банковия сектор за първите девет месеца на 2016 г. достигна 1.07 млрд. лв.
- През третото тримесечие тя се свива основно заради големите обезценки на най-слабо представилите се при проверките на БНБ банки - ПИБ и Инвестбанк
- Вече започва да се усеща и ефект на затваряне на ножицата между лихвите по кредити и депозити
леко покачващия се нетен доход от такси - 1.7% до 234.9 млн. лв., както и продължаващото свиване на административни разходи с 6.2% до 393 млн. лв. за третото тримесечие. Тук обаче трябва да се има предвид и че сравнението с периода април - юни, когато банките правят годишните си вноски за гаранционните фондове, както и когато все още са имали съществени разходи по прегледите, може да не е особено показателно.
Застоят на ниските лихви
В условията на рекордно ниски лихви не е изненада, че ръстът на банковите активи се забавя. От една страна, при доходност, близка до нулата, има стимули да се търсят алтернативи за спестяванията, а от друга - досега немалка част от увеличението на привлечените средства идваше от капитализиране на лихвения доход. Самите банки също не са особено активни в привличането на ресурс, тъй като и в момента разполагат с излишна ликвидност, която при отрицателни лихви на ЕЦБ и БНБ е трудно да се инвестира. На този фон покачването на активите през тримесечието с 1.2 млрд. лв. (1.3%) до 89.8 млрд. лв., което е съпътствано с аналогичен ръст на депозитите от 1 млрд. лв. до 76.2 млрд. лв., изглежда задоволително.
Той се генерира както от фирмите (+766 млн. лв.), така и от домакинствата (+523 млн. лв.), докато спад има при привлечените средства от банки и от държавните институции.
По-любопитно е доколко той е съпътстван от размествания между банките. При домакинствата, които са по-чувствителни към лихвените нива, най съществен приток на депозити има към ПИБ - 194.5 мн. лв. Другите по-малки банки, предлагащи все още продукти с над 1% лихва, също привличат чувствително вложители спрямо размера си. Същевременно при фирмените депозити ПИБ и Инвестбанк се оказват на другия полюс.
Ръстът на кредитите е по-слаб - 436 млн. лв. (0.8%), като почти по равно е разделен между домакинства (218 млн. лв.) и фирми (202 млн. лв.). По първата линия обаче той е наполовина изкуствен - над 102 млн. лв. за трето тримесечие и общо 155 млн. лв. от началото на годината идват от ББР по линия на програмата за безплатното саниране, която не е чисто кредитиране, а просто държавната банка се ползва като посредничещ инструмент между бюджета и сдруженията на собствениците. Според тримесечния отчет на ББР към 30 септември
общият размер на договореното финансиране по подписаните договори по програмата е 384.6 млн. лв., от които
са усвоени 165 млн. лв., така че през следващите месеци вероятно статистиката ще отчита силно увеличение по тази линия.
Да се измери точният ръст при кредитирано обаче е невъзможно, тъй като междувременно има погасявания, отписвания и продажби на портфейли. Все пак от статистиката се вижда ръст на кредитите за домакинства при банки като Сосиете женерал Експресбанк. При фирмите, където често има изкривявания от единични големи сделки, най-голямо е увеличението при Уникредит Булбанк и Райфайзенбанк.
Размествния на върха
Сред най-големите банки няма чувствителни движения, като единствената рокада в топ 10 е при деветото място. Растящата (подкрепена и с финансиране от централата си) Сибанк изпреварва Пиреос банк България, която е в процес на активно разчистване на лоши кредити в последните две години, което свива баланса й. В челото Райфайзенбанк стопява преднината на Пощенска банка до едва 272 млн. лв. и е на път да си върне мястото в топ пет, което изгуби след като в Пощенска се вля клона на Alph a bank.
По-големи размествания вещае течащата в момента продажба - двата основни кандидата за четвъртата по активи ОББ са белгийската KBC и унгарската OTP. Ако първата успее, това би създало новия трети в сектора, а при сделка с втория и ако той я слее със своето поделение ДСК, на пазара може да се появи втори гигант от калибъра на Уникредит Булбанк, чийто пазарен дял нараства леко до почти 20%.
Операция "Прочистване"
Най-силен ефект върху резултатите за трето тримесечие оказват по-високите разходи за обезценки, които идват основно от банките с предписания от прегледа на качеството на активите. ПИБ отчита 97.6 млн. лв. обезценки за тримесечието при едва 15.2 млн. лв. през предходното. Това я извежда на 38.5 млн. лв. загуба за периода юли - септември, което свива и резултата й за цялата година до 55 млн. лв. Числото все пак е чувствително над отчетените за деветмесечието на 2015 г. малко под 10 млн. лв. В последното тримесечие обаче вероятно банката я чакат още солидни отписвания - при обявяването на резултатите от прегледа за ПИБ бяха констатирани нужди от корекции спрямо отчета й към края на 2015 г. за 420 млн. лв., като те бяха частично покрити с печалбата за полугодието (93.5 млн. лв.) и начислени обезценки (42.6 млн. лв.) и така сумата намаляваше до 283.5 млн. лв. Сега след резултатите за деветмесечието сметката показва, че необходимите корекции още се свиват, но остават над 200 млн. лв. Така, ако те трябва да се признаят в последното тримесечие, текущата печалбата от 55 млн. лв. ще се стопи напълно и ще се стигне до загуба, освен ако банката няма някакъв извънреден приход.
Аналогичен е ефектът при Инвестбанк, където разходите за обезценки скачат от 3.9 на 11.4 млн. лв., което води до тримесечна загуба от 8 млн. лв., а печалбата от началото на годината е стопена до 802 хил. лв. Така остава по-голямата част от наложените от прегледа корекции за 104 млн. лв. Всичко това показва, че и през четвъртото тримесечие печалбата на сектора ще е изкривена от ударното разчистване при двете банки. Те са поели още ангажимент да ускорят процеса по продажба на активи, придобити като обезпечения, а от Инвестбанк се очаква да намали рисково-претеглените си експозиции със 134 млн. лв. Тези процеси вероятно ще продължават да оказват натиск върху резултатите им и през следващите години.
За българските банки резултатите от проведения в първата половина на годината мащабен преглед на активите бяха като светофар. За преминалите успешно теста, особено сред по-големите на пазара, той дава зелена светлина за активизиране и поемане на известен риск. По-малките играчи без констатирани сериозни проблеми са на жълто в очакване да последват стратегията на лидерите. А за провалилите се има червен сигнал и те са принудени да се фокусират повече в разчистване на портфейлите си.Такъв прочит прозира между редовете на данните от надзорната статистика на БНБ към септември. Печалбата на сектора за първите девет месеца на 2016 г. достигна 1.07 млрд. лв. Това е внушителна сума, която надвишава с 35% отчетената година по-рано, и надскача резултата за цялата 2015 г. Същевременно обаче през септември резултатът е едва 33.7 млн. лв. при средномесечни 130 млн. лв. от началото на годината. Причината са големите обезценки, начислени от двете най-слабо представили се при проверките на БНБ банки - ПИБ и Инвестбанк. Това извежда и двете институции на загуба за тримесечието и изяжда от печалбата им, натрупана до средата на годината. А за тях вероятно предстои още едно подобно тримесечие, тъй като резултатите от прегледа трябва да бъдат напълно отразени в годишните отчети (виж карето).Извън ПИБ и Инвестбанк обаче тримесечието очаквано показа относително отслабване на резултатите за целия сектор.Едната причина за това е, че отчетите в предходните три месеца бяха подпомогнати от еднократен ефект - финализирането на сделката, с която Visa Inc придоби Visa Europa, даде финансова инжекция на всички европейски банки - членки на платежната система. Eфектът за българските банки се оценява на около 150 млн. лв. и ако той се приспадне, намалението на печалбата би било доста по-скромно.Все повече започват да се усещат и по-фундаментални фактори, като основният е началото на свиването на ножицата между лихвите по кредитите и по депозитите. През последните две години спадът на цената на привлечения ресурс чувствително изпревари тази по отпусканите от тях заеми, като това беше подклаждано от множество синхронно действащи фактори - изчезването на изкривяващата пазара КТБ и отрицателните лихви в еврозоната. След като лихвите по депозитите достигнаха естествени дъна на нива малко над нулата, сега продължаващият спад при кредитите в условия на засилена конкуренция вече започва да свива нетния лихвен доход на банките, като спадът спрямо второто тримесечие е 1.8%. И благодарение на по-ниските бариери за рефинансиране на заеми, както и на по-ниската цена по нови кредити, този ефект много по-бързо се проявява в отчетите на банките и вероятно ще продължи и през следващите месеци. А това неминуемо ще постави под натиск печалбите на банките, като след очертаващия се рекорден за годините след кризата резултат за 2016 г. ще последва задържане.Освен това падащите лихви имаха и асиметричен ефект върху различните банки. В предишните тримесечия падането на лихвите по депозитите се отразяваше доста по-благотворно на по-скъпо финансиращите се банки с местни собственици, които имаха възможност силно да намалят разходите си. Сега обаче при агресивната конкуренция по кредитирането при тях има повече потенциал да губят приходи или клиенти.Засега банките успяват до голяма степен да компенсират ефекта от падащите лихви с


description: Новите пространства за събития в София създават общности, а не са просто зали под наем

title: Място за всеки вкус

maintext:
1
2
3
4 The Site
© НАДЕЖДА ЧИПЕВА
1
2
3
4 Сити марк арт център
© Антон Кръстев
1
2
3
4 Джон Атанасов
© НАДЕЖДА ЧИПЕВА
1
2
3
4 Малките 5
© НАДЕЖДА ЧИПЕВА
Този текст е част от специалното издание на "Капитал" Events Kit. Още текстове по темата може да откриете тук.
Фотограф: НАДЕЖДА ЧИПЕВА
и п
ейки
разяснява Любомир Аламанов.
Фотограф: Антон Кръстев
ногофункционалната зала "Сити Марк арт център"
Тя
предлага разнообразни възможности за провеждане на
областта на изкуството и културата,
те
.
като
нова
за клиенти, които търсят оригиналност при представянето си.
"
обяснява Светослава Димова, мениджър събития към
Пространството
"Сити Марк арт център"
т
приблизително
5
Цената също варира според допълнителните услуги, които се поръчват.
на
Арт центърът има характер,
съчетание на модерни и класически елементи, като същевременно запазва аристократичното си излъчване", допълва тя.
ли за кетъринг и допълнително събитийно обзавеждане.
"Желанието ни е това пространство да бъде наследник на духа, съхраняван от старото кино "Левски", помещавало се на мястото на съвременния, напълно обновен Център за изкуства",
Фотограф: АНЕЛИЯ НИКОЛОВА
И
ин
ормационните и комуникационните технологии
който отвори врати в края на мина
та година
Събитията, които се провеждат в него, трябва да отговарят на определени изисквания, наложени поради факта, че пространството е построено с публични средства.
"
коментират от екипа на пространството.
новационен форум "Джон Атанасов"
най-често посреща научни конференции, институционални и технологични събития и фестивали.
разполага с една основна зала с капацитет до 900 седящи места,
може да бъде разделена на три по-малки зали.
Другата единична зала събира около 350 седящи гости, а трите тераси на покрива са подходящи за
летни събития и коктейли. Мероприятия на открито могат да се провеждат и в амфитеатъра пред сградата
Нашето основно предимство е, че сме съвсем нова локация и предоставяме на клиентите ни възможност да разполагат с голямо пространство, което да пригодят спрямо тяхната концепция за организиране на събитието",
Ценовите оферти за наем на някоя от залите в сградата се изготвят индивидуално за всеки клиент спрямо характера на събитието,
и допълни
услуги.
новационн
форум "Джон Атанасов"
основно за
Обмисляме да започнем да предлагаме такива
, но само след като сме намерили доверен партньор с опит в тази сфера",
научно-технологичния парк.
Малките 5
Фотограф: Надежда Чипева
Съвременно обзавеждане с внимание към детайла, специфична аудитория и европейски дух. Това обединява новите пространства за събития в София, които имат за цел да създават общности, а не просто да отдават зали под наем. От споделено работно пространство (coworking space), през общностен център (community center) и театрална зала до научно-технологичен парк, всички те предлагат различни по големина пространства за срещи, корпоративни събития и културни мероприятия. Макар и нови на пазара, интересът към тях постоянно расте и определено успяват да раздвижат екосистемата, организирайки иновативни събития и показвайки отношение към изкуството и културата.The Site е мястото, което обединява комуникационния бизнес и предлага комбинация от две големи зали за корпоративни събития и просторен двор с дървен бар и мебели от пелети. В пространството се помещава PR агенцията Site Media с управляващ директор Любомир Аламанов. Първоначалната му идея е да намери просторно място, където заедно с екипа му да работят в по-креативна атмосфера. В началото на тази година наема изоставена фабрика на ул. "Камен Андреев" №17, която за няколко месеца превръщат в общностен център (community center) за комуникационния бизнес и млади предприемачи."Искахме да бъде на принципа на споделената икономика. Даваме го основно на хора от комуникационната общност и НПО-та, които организират най-различни и интересни сбирки и събития, без да заплащат нищо. Приветстваме и стартъпи, които са в началото на бизнесите си и не могат да си позволят да наемат голяма зала за срещи", обяснява Любомир Аламанов. The Site разполага с голям двор - около 700 кв.м., с капацитет приблизително 300 седящи места или 1000 правостоящи. Към момента два от етажите на сградата също се отдават под наем за събития, срещи или споделено работно пространство. Капацитетът на всяка от двете зали е повече от 100 седящи гости и поне двойно на това правостоящи. Аламанов уточнява, че всичко в The Site е мобилно и може да се променя по вкуса на наемателя."Казваме им, че може да правят всичко на нашето място, даваме им необходимата свобода, за да измислят какво им трябва", допълва той. Мястото се отдава под наем и за частни събития, като тарифите започват от 80 лв. на час, а цената намалява в зависимост от продължителността на събитието. Всеки, който организира събитието си в The Site, по желание може да се възползва от PR услугите на агенцията или да възложи на екипа цялостната организация. "Имаме дългогодишен опит с организирането на събитияредоставяме всякакви услуги, работс много подизпълнители",съхранява духа на старото кино "Левски" на бул. "Янко Сакъзов" №30.мероприятиякакто втака и на корпоративнисъбитияПространството отваря врати в началото на годината и цели да се отличинетрадицонналокацияКорпорациите се стараят да избягват организиране на събития на едни и същи "конвенционални" места - вече твърде добре познати на гостите и публиката им","Сити Марк арт център".разполага със сцена, партерен етаж и балкон, които са подходящи за кинопрожекции, театрални постановки, корпоративни събития, коктейли и др. Общият капацитет назависи отвида на събитието, организацияа и желанието на клиентите, но може да събереот 100 до 40 души.По думите на Димова пространството успява да привлече вниманието на наемателите заради съчетаниетомодерна визия с автентични елементи. "а дизайнът му еЗалата предлага на клиентите пълно техническо оборудване и ползва услугите на подизпълнитеказва Светослава Димова.новационен форум "Джон Атанасов" е част от научно-технологичния парк в София с фокус върхулаВсяко събитие се разглежда от гледна точка на тематика, като основното ни условие е тя да отговаря на фокусните области на научно-технологичния парк",е изцяло пригодено само за провеждане на събития, катоПространствотокоятоорганизиране на"Джон Атанасов".обясняват от технологичния парк.времетраенетотелно използванитеЗа момента от иияне разполагат със собствено оборудване и поради тази причини при организирането на всички мероприятия използват услугите на подизпълнители,техническо обезпечаване и кетъринг.услугидопълват от екипа наМясто за култура, изкуство и споделено работно пространство е просторният апартамент в центъра на София с името "Малките 5". Целта на основателите на пространството е да предложат място с дух и история, което да е подходящо както за любители на изкуството, така и за индивидуални специалисти с артистични и различни професии. Апартаментът отваря врати през април тази година, а името му до голяма степен идва от мястото, където се намира, в близост до Малките пет кьошета на ул. "Хан Крум" №3."Хареса ни духът на мястото, високите тавани и историята му – къщата е на един от първите военни министри Рачо Петров. Много трудно може да намериш подобен голям апартамент в самия център на София", разказва съоснователката на "Малките 5" Цвета Стоева. Пространството е обзаведено с ръчно направени дървени маси и столове, а постерите по стените са спомени от различните събития, които са се провели там. Това са основно изложби на различни тематики, фотосесии и вътрешни събития.Освен място за изкуство "Малките 5" е и споделено работно пространство, където към момента работят около 10 души. Всички те са фрийлансъри с различни професии – архитекти, интериорни и графични дизайнери. Цената на едно бюро в "Малките 5" е 250 лв. на месец."Опитваме се да използваме мястото по по-нестандартен начин. Обикновено хората от споделените работни пространства са в големи халета, а нашата концепция на отделни стаи е малко по-различна. Искаме да създадем общност от хора, които наистина си комуникират, а не просто да седят на компютрите си и да работят", казва Стоева. Апартаментът разполага със седем различни по големина стаи и кухня, а цените за наем за събитие варират в зависимост от времетраенето и каква част от пространството ще бъде наета, но започват приблизително от 100 лв. на час. Профилът на наемателите на "Малките 5" е основно любители на изкуството и културата."Стремим се да предлагаме мястото на хора, които имат отношение към изкуството", добавя Цвета Стоева. От пространството най-често използват услугите на подизпълнители за кетъринг и наем на техника. "Можем да предложим на наемателите ни и цялостна организация на събития, защото сме го правили достатъчно пъти, за да знаем с кого можем да работим", обяснява Стоева.


description: Най-големите компании дават възможност за дългосрочна доходност без излишни движения и риск

title: Глобалните лидери - инвестиционна стратегия за търпеливи

maintext:
[Shutterstock]
Компаниите, които са на върха, обикновено са символ за състоянието на икономиката към дадения момент и за това кои са нейните основни кръвоносни системи. Разместванията по върха на класацията не са резки и в общи линии могат да бъдат предвиждани, тъй като достигането на висока пазарна стойност отнема време. Ако успеем да разгадаем това, дори да не го направим в съвсем начален стадий на промяна, можем да получим добра възможност за доходност.
Как да инвестираме в глобални лидери?
Самостоятелно чрез търговия с акции или договори за разлика (CFD). Добра практика е да добавяме втората и трета компания в избрания сектор към портфейла. Така общият риск значително ще се понижи.
Пасивно чрез борсово търгувани фондове (ETF) или взаимни фондове. Предимството на първите е в по-ниските разходи, докато взаимните фондове предлагат повече сигурност заради регулаторните изисквания.
Кои са лидерите в момента? Най-големите пет компании в света сега са свързани с дигиталния бизнес. Преди десет години обаче ситуацията далеч не беше такава. Да се върнем обратно в 2006 г. и да видим кои бяха тогавашните господари.
Световната икономика върви стремглаво нагоре, търговията се развива, а в САЩ ипотечният балон е съвсем близо до зрелищното си пръсване. Икономиката изглежда здрава. Компаниите, които обират инвеститорския интерес, са тези, от които практически зависи благоденствието – петролните гиганти и основните кредитори – банките.
Причините са ясни – петролните гиганти и банките са безспорните фаворити на инвеститорите – стабилни, със сигурни и растящи приходи и раздаващи щедри дивиденти. Банките се радват на раздуването на ипотечния балон в САЩ и манията по секюритизацията, а енергийните компании – на психозата, че петролът е на привършване.
Петте най-големи компании в света са свързани с дигиталния бизнес. Петролните гиганти един по един са отпаднали от топ 10, където вече няма нито една банка. Apple, Facebook, Alphabet, Amazon и Microsoft са новите властелини на пазара. При това заедно петте компании струват почти колкото целия топ 10 през 2006 г.
Привидно безоблачната икономическа обстановка на 2006 г. крие няколко риска. При банките все по-настойчиво се появяват сигнали, че секюритизацията излиза извън разумните граници, а на пазара се появяват все по-странни банкови продукти, които никой не разбира. Петролните компании пък са на върха, борейки се за изчерпаем и ограничен ресурс.
Интернет постепенно набира сила – технологията се развива и компаниите напипват начина, по който да достигат до клиентите си. Започва трансформация на индустрии, предстои истинската дигитална революция.
Кризата от 2008 г. пък притисна банките, поставяйки ги на ръба на оцеляването, като вече почти десетилетие продължава адаптацията на сектора към новите реалности. При енергийните гиганти ударът от 2008 г. също беше оглушителен. Сривът при петрола от 150 до 30 долара за барел направи огромна част от новите инвестиции нерентабилни, което, съчетано с тенденцията към ВЕИ и ефективност, сякаш завинаги ги извади от списъка с инвеститорски предпочитания.
По всяка вероятност клубът на най-големите компании през следващите години ще продължи да приема представители на дигиталния бизнес. Трансформацията към споделена икономика и интернет на нещата ще са в основата на бизнес моделите поне през следващото десетилетие. Фармацевтиката и биотехнологиите също са сектори, които дават заявки за глобално господство, отново заради икономиите от мащаба и напредъка на технологиите.
Какво да следим, за да не изпуснем тренда
За да напаснем инвестиционната стратегия за следване на глобалните лидери, трябва да насочим усилията си към:
- Проследяване на IPО-тата и компаниите, които излизат на борсата
- Кои са бизнес моделите, които взимат превес, и как те привличат клиентите си
- Какви са входните бариери за навлизане в новите горещи сектори
- Какви са предпочитанията на потребителите
Най-големите компании в света винаги са интересни. Те са във фокуса на вниманието, което, съчетано с размера им, ги прави предпочитана дългосрочна инвестиция, която не изисква специализирани познания за инвестиционна оценка. Да се заложи на пазарните лидери е стратегия, която далеч не е лишена от смисъл. Тя не е агресивна и едва ли може да предложи доходност, надхвърляща пазарната, но и управлението й не е толкова трудно.Инвестиционната стратегия в акции на глобални лидери има висока популярност. Към нея се насочват дългосрочни вложения основно на инвеститори, които нямат ресурсите - познания или време, сами да управляват спестяванията си. Главната цел на такава стратегия е да се използват предимствата, които имат пазарните лидери - стабилност, предвидимост на резултатите, голям пазарен дял, при по-ниско ниво на риск.В този момент класацията на десетте най-големи компании в света включва четири енергийни компании и три банки. Останалите са General Electric, Microsoft и Pfizer.Как се стигна до преобръщането на класацията е въпрос, който дава посока и на разсъжденията как да забележим бъдещи промени в икономическите условия.Докато погледите на инвеститорите са насочени към петрола и банките, се заражда тенденция, която съвсем за кратко ще преобърне статуквото – дигиталните технологии са във възход. Борейки се за все по-голяма ефективност и търсейки бизнес модел, инвеститорите в технологии, изглежда, са научили тежък урок от спукването на балона от 2001 г. За да бъде успешен, един продукт трябва да решава реални проблеми на потребителите.През 2016 г. бизнесът вече е променен. Десетилетие по-рано за разрастването на компания от традиционната търговия например е от ключово значение откриването на нова локация, а това е свързано с инвестиции, хора и логистика. При дигиталните компании ситуацията е друга – те могат достигнат до много повече клиенти със своите услуги и да се възползват от икономиите на мащаба. Дигиталните компании цъфтят и благодарение на специфичните услуги, които предлагат. Бизнес моделите на петте големи са съвсем различни, което ги отличава от директно конкуриращите се гиганти на миналото.Катализатори на промяната станаха кризите от 2001 и 2008 г. Спукването на технологичния балон през 2001 г. извади от пазара компаниите, които не притежаваха реален и устойчив бизнес модел. Това накара Google, Amazon, Apple и Microsoft да потърсят нови възможности и даде възможност за възхода на Facebook.


description: С цената на загуби преди години "Оптикоелектрон" запазва кадрите си, а сега заедно с тях се радва на растежа и на нови пазари

title: Да береш плодовете, засадени по време на кризата

maintext:
Илюстрация Получихме големи поръчки и работим на предела на ресурсите си, но се справяме, защото запазихме най-ценния си ресурс - инженерите, споделя инж. Иван Гарчев, изпълнителен директор на "Оптикоелектрон груп"
Увеличаване Получихме големи поръчки и работим на предела на ресурсите си, но се справяме, защото запазихме най-ценния си ресурс - инженерите, споделя инж. Иван Гарчев, изпълнителен директор на "Оптикоелектрон груп"
Автор: Капитал Смаляванеа>
Статията е част от класацията на най-динамичните малки и средни компании "Гепард". Поръчайте изданието на хартия или в pdf формат тук или на 02/4615 271 и 02/4615 349. Цена 15 лв. с ДДС и доставка.
Визитка:
9-о място в региона на Пазарджик
Име: "Оптикоелектрон"
Град: Панагюрище
Сектор: Оптична техника
Собственици: Велко Петкански, Лука Гарчев, Никодим Казанджиев с по 18.75%, група физически лица
Управител: инж. Иван Гарчев
Компанията в момента работи основно за оръжейната промишленост, когато там сделките намалеят - за гражданския сектор.
"Във възход сме", казва инж. Иван Гарчев, изпълнителен директор на "Оптикоелектрон груп". Основният двигател на ръста на най-голямата българска компания за производство на оптика през последните 3 години е износът на военна продукция. Той се осъществява чрез специализираната търговска компания "Оптикоелектрон груп", която през 2015 г. бележи ръст на продажбите от 48.44% спрямо предходната година. А прогнозата за 2016 г. е, че темпът ще се запази и продажбите както на военна, така и на гражданска продукция ще надхвърлят 30 милиона лева. "Истината е, че дори ние не очаквахме толкова големи сделки. Работим на предела на ресурсите си, но точно сега берем плодовете на успешната си политика от кризисните 2009-2010 г., когато успяхме да запазим с цената на загуби най-важния ни капитал - инженерите и специалистите", обяснява изпълнителният директор на панагюрската компания.За да успее да насмогне на нарастващото търсене както на военната, така и на гражданската си продукция, "Оптикоелектрон" започва да осъществява стратегическа инвестиционна програма на стойност около 5 милиона лева. През 2015 и 2016 г. изцяло е заменено оборудването на механичния завод на "Оптикоелектрон". "Закупихме германски машини и технологии за прецизна механична обработка на метали, с което ефективността ни нарасна няколко пъти. Сега нашите инженери и специалисти добавят много повече стойност за по-малко време. Отворихме се и към коопериране на производството с външни фирми, така че нашият възход става двигател за бизнеса и на други компании в региона", обяснява инж. Гарчев.Важна част от произвежданите изделия за военната индустрия са прицелните системи за стрелково и артилерийско въоръжение, лазерни далекомери, инфрачервени камери, както и мобилни системи за наблюдение. Те се монтират върху военни джипове и с тях се охраняват границите. Военната продукция на "Оптикоелектрон" се продава на български фирми като "Арсенал", "Кинтекс" и на всички български търговци на оръжие. Фирмата осъществява и директен износ към 40 страни в света, като най-големите сделки през 2014 и 2015 г. са със страни от Близкия изток. През 2017 г. ще бъдат пуснати на пазара нови лазерни целеуказатели, както и ново поколение изделия в сферата на нощното виждане и термовизията.Що се отнася до прекия износ на оптика за граждански цели, основният пазар са страните от ЕС - Германия, Франция, Испания, Швейцария, където фирмата от Панагюрище експортира оптични елементи за вграждане в крайни изделия. "Излязохме на нови пазари за оптични елементи, като произвеждаме и продаваме оптични лещи, призми, огледала с покрития, които пропускат светлина от различен спектър, кристали за инфрачервена оптика, както и микрооптика за медицински ендоскопи", казва изпълнителният директор на "Оптикоелектрон груп".Икономическата история на най-голямата българска фирма от оптичната индустрия обаче не е така оптимистична като в последните години. Компанията "Оптикоелектрон" е приватизирана през 1999 г., като нейни собственици стават мениджърите и работниците. Икономическото й състояние обаче е толкова тежко, че става едно от предприятията, на които е наложена финансова изолация. През 2005 г. вече частното предприятие "Оптикоелектрон груп" успява да изплати дълговете си към държавата и оттогава фирмата започва да се развива начисто. "Научихме, че е по-сигурно да разчитаме на собствените си ресурси, капитали и печалби, за да се развиваме.И затова много рядко прибягваме до банкови заеми", коментира инж. Гарчев. Всяка година в групата са инвестирани между 1 и 4 млн. лева, финансирани почти изцяло от реинвестиция на печалбите. Днес общата стойност на активите е над 30 млн. лева. Прогнозата на мениджърите на компанията е, че през 2017 г. търсенето на оръжейна продукция ще се запази високо, а бъдещите печалби ще бъдат реинвестирани в нови машини за производство на оптични изделия и в реновиране на сградния фонд на фирмата.Икономическата криза през 2009-2010 г. поставя "Оптикоелектрон" и пред още едно изпитание. Фирмите от групата трябва да направят стратегически избор за цената, на която да запазят най-ценния си капитал: квалифицираните инженери и специалисти. "Запазихме ги с цената на финансови загуби за компанията, но днес при нас работят 730 души, над 200 от които са с висше образование. Всеки четвърти, работещ в групата "Оптикоелектрон", е инженер. Машини и сгради ще купим и ще продадем, но те нямат това значение за нашия бранш, каквото имат специалистите в оптиката", обосновава тежкото решение инж. Иван Гарчев.Пред компаниите с този икономически потенциал стоят две класически предизвикателства: как да реагират при сегашния подем, така че да спечелят максимално от него, и какво ще правят, когато пазарното търсене на оръжие намалее. Компаниите от "Оптикоелектрон груп" вече са разкрили нови 60 работни места, така че с този по-голям екип да са в състояние да реагират на все по-големи пазарни поръчки. Новата техника, която вече е заменила по-нископроизводителния труд, също е ресурс. Не е далеч от икономическата логика, че следващата крачка може да бъде аутсорсингът на дейности."Нашето голямо предимство за предприятие от среден европейски мащаб е, че притежаваме много технологии и техника, които могат във всеки момент да бъдат пуснати и натоварени до предела им. Разполагаме и с хората, които да работят с тези високи технологии. Второто ни конкурентно предимство е, че можем много бързо да намерим работа за механиката и оптиката, която не е свързана с военното производство. Иначе казано, когато търсенето на военна продукция намалее, ние започваме да натоварваме капацитета на машините си с конвенционална работа - стругова, фрезова", обяснява инж. Гарчев.Мениджърът на компанията споделя същите трудности, както и при останалия бизнес - как да се намерят обучени и квалифицирани кадри. В ръката си обаче Гарчев държи няколко "коза". "Разполагаме със собствено общежитие и привличаме специалисти не само от региона. Постоянно подобряваме условията на труд. И най-важното - предлагаме конкурентно за България заплащане. Инженерните ни кадри имат и творческо удовлетворение от работата си, защото постоянно разработваме нови продукти и усъвършенстваме старите. Инвестираме и във възраждането на професионалната гимназия по оптика в Панагюрище, за да разчитаме на подготвени средни специалисти", споделя той.От близо 20 години "Оптикоелектрон" не е продал нищо на българската армия. "Анализираме причините и не ги виждаме в себе си. Нашата продукция се продава добре на световните пазари. Високотехнологична е и дава големи военни предимства на армиите, които притежават наши изделия. Считам, че армията ни не проявява интерес към българските производители на военна продукция като нас. Смея да заявя обаче, че "Оптикоелектрон" предлага военни и други продукти с много високо качество на конкурентни цени."


description: Страните търсят спасение между икономическия либерализъм и икономическия наицонализъм

title: Деглобализацията е основният проблем пред развиващите се икономики

maintext:
Дейвид Любин, главен икономист "Развиващи се пазари" в Citigroup
© Citibank
Петте последователни години на спад в глобалната търговия показват, че проблемите на развиващите се икономики не започват с Brexit и Тръмп.
Инвеститорите се връщат към суровините
Суровините отново попадат в полезрението на инвеститорите, въпреки че спадовете на цените продължават. Има завръщане на пазара както от страна на асет мениджъри, така и от институционални играчи, коментираха анализаторите на Citi по време на годишната среща с медии. Причината за това е, че повечето суровини се търгуват на нива, които са по-ниски от производствените им разходи. Освен това суровините са традиционен инструмент за диверсификация на портфейлите, а заради спадовете на цените алокациите са много ниски. След шестте години на "мечи пазар" се налага като популярни стратегията за заемане на "неутрална позиция", което означава, че инвеститорът едновременно купува и продава даден актив, за да може да минимизира загубите при евентуален спад. Това не позволява постигането на 20-30% доходност, както преди години, но дава възможност за резултат от 3-4%, коментираха експертите.
Според тях перспективите пред петрола са цената му да се стабилизира около $60 за барел през следващата година. Факторите, които ще влияят върху търговията със суровината са покачването на енергийната ефективност в икономиките и превключването от "тежки" към "леки" горива, както и загубата на монопола, който петролът имаше в транспорта.
Очакванията за долара са да се засили, което би се отразило негативно върху инвестициите в злато.
Според анализаторите на Citi тенденция от последната година е нарастването на интереса към облигации, което е дало възможност на компаниите да теглят по-дългосрочни и евтини заеми. За разлика от САЩ, където в значителна част тези транзакции са били с цел обратно изкупуване на акции и разпределяне на дивидент, то в Европа тази активност е подхранила сделки за сливания и придобивания. Един от секторите, в който се наблюдава необичайна активност в издаването на корпоративен дълг, е строителният, в който вече не се разчита единствено на банковото финансиране.
Анализаторите на Citi коментираха и така наречения Vox populi риск пред развитието на глобалната икономика. Терминът се появи за пръв път покрай избухването на "Арабската пролет" в Близкия изток и продължава да е актуален около Brexit и президентските избори в САЩ. Според експертите от нещо епизодично Vox populi рискът се е превърнал в систематичен за икономиките и перспективите са да продължи да съществува през следващото десетилетие.
Рискът, свързан с излизането на Великобритания от ЕС, продължава и ще се подхранва от политическия календар на Европа и най-вече изборите във Франция, Италия и Германия. От това кой ще бъде избран да ръководи тези държави ще зависи каква сделка ще бъде договорена за Великобритания. От предстоящите избори зависи и доколко силна ще остане способността на Европа да оказва спасителна помощ на държави от общността в криза.
Екстремните политически събития около референдума във Великобритания, който може да доведе до откъсването й от Европейския съюз (ЕС), и изборът на Доналд Тръмп за президент на САЩ само ускоряват негативните процеси за развиващите се икономики. Случващото се с тях в момента е резултат на деглобализацията, която започна да тече необратимо преди пет години и с това сложи край на 30-годишния период на интензивна международна търговия и отваряне на границите за хора и капитали. Така за развиващите се страни вариантите за минимизиране на негативите са два: пристъпване към политика на икономически либерализъм или курс към икономически национализъм. Това виждане разви Девид Любин, ръководител на икономическия екип на Citigroup за развиващите се пазари, пред участниците в годишната конференция на институцията с представители на медиите от Европа, Близкия Изток и Африка. Любин уточни, че на този етап не може да се каже със сигурност коя от двете политики е по-правилната, но засега икономическият национализъм изглежда по-подходящ за страните от развиващия се свят.Развиващите се пазари като клас активи и тема за инвеститорите съществува единствено заради глобализацията, защото в по-голямата си част това са малки, отворени икономики, които се развиваха по-бурно през последните десетилетия основно благодарение на значителния ръст в търговията и движението на труд и капитал, отбеляза Любин пред участниците в годишната конференция. "Това, което виждаме през последните пет години, обаче е колапс в глобалната търговия. От 2012 г. насам търговски обеми са по-ниски, отколкото растежа на глобалния брутен вътрешен продукт (БВП). Това е събитие без прецедент от Втората световна война", анализира икономистът. "Вече имахме деглобализация преди президентството на Тръмп. Комбинацията от Brexit и Тръмп допълнително започна да ограничава глобалното движение на труд и капитали, а това са основни компоненти на глобализацията", посочи още Любин.По думите му развиващите се икономики не разполагат с много възможности за реакция. "Знаете, че растежът има три компонента: експорт, публични разходи и частно потребление. Колапсът в глобалната търговия през последните години означава, че експортът вече не може да бъде онзи силен двигател на икономическия растеж. Проблемът е, че никой от другите два компонента не може да го компенсира", отбеляза икономистът на Citi."Ако сте развиваща се страна и искате да оцелеете в тази ситуация на деглобализация, то вие трябва да отговаряте на три условия: да имате висока степен на спестявания, да имате структурен излишък по текущата сметка и да имате голям вътрешен пазар и потребление", е формулата на Дейвид Любин. Проблемът според него е, че обикновено държавите имат ниска степен на спестявания, а бюджетите им произвеждат структурни дефицити, които могат да се финансиран само от външните пазари. Поради тази причина в развиващите се държави се налагат два основни типа на икономически политики - в единия край на спектъра са страни като Бразилия, Аржентина и Перу, в които управляващите се придържат към либерална политика. Под такава Любин разбира стабилизиране на публичните финанси, което създава доверие у инвеститорите на международните капиталови пазари, така че те насочват капиталови потоци към страните, с което се дава тласък за растеж и стабилност.В другия край на спектъра са държави като Русия, Унгария, Полша, в които политиката може да се опише като икономически национализъм. "Това не е същото като популизма, който се асоциира с Венецуела и е политика в стил: "Дай да изхарчим парите и да видим какво ще стане", обясни Любин. "Икономическият национализъм е по-скоро дефанзивна стратегия, чиято цел е да ограничи или елиминира зависимостта на страната от международното финансиране", обясни експертът и даде Русия като пример. Като поддържа текущата си сметка на излишък, страната се опитва да издигне бариера с останалия свят. Това обаче е за сметка на икономическия растеж, защото в ситуация на спадащи приходи заради ниските цени на суровините, които изнася, страната ограничава публичните разходи."Това са двете стратегии - либералната и отбранителната. Либералната изглежда по-рискованата, тъй като разчита на рисковия апетит на инвеститорите, който доставя капиталови потоци, за да може икономиката да получи подкрепа и да расте. Но не съм суперразвълнуван от икономическия национализъм, защото той е съпроводен със свиване на растежа", добави Любин. Той посочи Унгария като страна - изключение от правилото, но обясни, че там растежът се случва заради високите приходи от европейските фондове. През миналата година те са допринесли за 6% от БВП на страната, но не е сигурно, че в следващия период ще са все така обилни.Според икономическия експерт шансовете са протекционизмът да се засилва в следващите години, тъй като обемите на глобалната търговия се свиват, а всяка от държавите ще се стреми да запази своето "парче от пая". "Така че забравете за Brexit и Тръмп. Ние сме в процес на деглобализация, който започна преди тях, и той в никакъв случай не може да бъде благоприятен за страните от развиващия се свят", заключи Дейвид Любин.


description: Бившият премиер Франсоа Фийон изненадващо води убедително след първия тур на първичните избори за кандидат-президент на традиционната десница във Франция; Здравният министър в оставка Петър Москов беше обвинен за бартера с ваксини с Турция; Голям закрит паркинг в София е бил подпален през нощта

title: Вечерни новини: 21 ноември

maintext:
Протестиращи срещу петролопровод се сблъскаха с полицията в Северна Дакота
© Stephanie Keith
130 млн. лв. са платени досега за удължаването на живота на двата блока на АЕЦ "Козлодуй" - 5-и и 6-и, с още 30 години. Двата блока в момента се рехабилитират, за да могат да получат нови лицензи за работа. Всички инвестиции за модернизацията са собствени средства на ядрения оператор.
Франсоа Фийон убедително поведе на първичните избори на десницата във Франция
[Reuters]
по време на нестихващи демонстрации срещу проект за изграждането на петролопровод, който предизвиква критика и бунтове от лятото насам. Според местните индианци и еко-активисти проектът Dakota Access застрашава водните ресурси на региона и ще бъде изграден върху свещени земи на индианците. Протестиращите създадоха палатков лагер на мястото, където трябва да се строи, и смятат да прекарат зимата там, ако е нужноПрокуратурата разследва как България ги е получила за имунизационния календар през 2015 г. и е дарила ваксини срещу туберкулоза. Както показаха няколко разследвания по казуса, ваксините са освободени в нарушение на лекарственото законодателство, като впоследствие една от тях е арестувана. И в двата случая става въпрос за произведени в трета страна и нерегистрирани в България продукти, като единият от тях още стои на склад. Москов и заместникът му Адам Персенски са обвинени за това, че в съучастие са нарушили два здравни закона и правилника на министерството, за да набавят облага на ведомството.Затова досието на проекта не е било отворено по време на заседанието на комитета миналия четвъртък въпреки настояванията на български екологични организации. Това заявиха от министерството на регионалното развитие в отговор на позицията на коалицията "За да остане природа в България" в петък. В съобщението си еколозите твърдят, че управляващите са отказали да поемат отговорност за строителството на автомагистрала "Струма" по трасе, което да опази Кресненското дефиле. На заседанието природозащитниците са призовали членовете на комитета да отворят отново досието за проекта и са отправили препоръка към Европейската комисия да удължи срока на изграждане на алтернативното трасе и са поискали допълнително финансиране. Това са проблемите, които правителството изтъква като мотив за отказа си да оцени реалните алтернативи извън дефилето.Това обяви пред БНТ министърът на околната среда и водите в оставка Ивелина Василева. Подобно съоръжение ще има и в Приморско. По думите ѝ съвсем скоро повечето курорти по българското Черноморие ще имат пречиствателни станции и проблемът с изхвърлянето на отпадни води директно в морето вече няма да бъде актуален. Повод за коментара ѝ стана класация, в която България получи награда като най-предпочитана туристическа дестинация от руските семейства. Именно по-чистата вода през последните години е сред основните причини руснаците да почиват в България. Василева обясни, че бумът на строителството на хотели между 2005 и 2008 г. е довел до трайно замърсяване на черноморското крайбрежие. Много от тези сгради били построени без необходимия план какво ще се случва с отходните води. "След изграждането на пречиствателна станция в Златни пясъци и Приморско започва и подготовката за колектор между Равадиново и Созопол. Трябват ни още пари за подобно съоръжение в Ахелой", каза още Василева.Паркингът е собственост на бизнесмена Николай Банев, потвърди самият той пред "Нова телевизия". "Това е пети палеж върху моя собственост", заяви Банев. По думите му при пожара са унищожени близо 10 автомобила. Това е пореден случай на палеж на собственост на бизнесмена, който бе и кандидат за президент на изборите тази година. През юли бе подпален домът на семейство Баневи в столичния кв. "Бояна". Самият Николай Банев заяви пред "Нова телевизия", че досега държавата не е наказала никого за покушенията. Сигналът за пожара е подаден около 2 ч. след полунощ. Гасенето на пламъците е продължило около час, информира БНР. Полицията разследва инцидента, като се работи по версията за умишлен палеж.На снимката: Бившият премиер Франсоа Фийон изненадващо води убедително след първия тур на първичните избори за кандидат-президент на традиционната десница във Франция. При преброени резултати от повече от 80% от избирателните секции той събира 44.1%, а бившият премиер Ален Жюпе - 28.2%. Според прогноза на Opinionway, основаваща се на екзит пол сред повече от 3000 гласували, цитиран от "Ройтерс", на 27 ноември, когато е балотажът, Фийон би спечелил 56% от гласовете, следван от смятания за фаворит Ален Жюпе с 44%. Бившият президент Никола Саркози отпада от надпреварата.до общинската спортна база за провеждане на урочни и извънурочни и извънкласни занимания по спорт и физическо възпитание. Това е една от точките, които попаднаха в резолюцията на втората конференция по проблемите на спорта, физическото възпитание и олимпизма в общините. Участниците се обединиха около седем предложения за спешни промени в професията учител по физическо възпитание и спорт. Първото им изискване е да се намали нормативът за учебна натовареност, "имайки предвид спецификата на професията и редицата несвойствени дейности и отговорности, предимно от административен характер".Инициативата е на Зелената партия, а въпросът е дали да има "постепенно оттегляне от програмата за ядрена енергетика". Министърът на енергетиката Дорис Лютар твърди, че отказът от АЕЦ ще накара страната да внася ток от чужбина, включително от електроцентрали, захранвани с въглища. Две седмици преди гласуването медиите разкриха, че в собствения кантон на Лютар 96% от тока и в момента идват от внос, като не е известно къде точно е произведен той. След катастрофата в АЕЦ "Фукушима" в Япония през 2011 г. правителството в Берн започна да подготвя оттегляне от ядрената енергетика. В енергийната стратегия до 2050 г. се говори за преминаване към възобновяеми източници, но няма конкретни срокове.Втората IT компания (след "Сирма груп") подаде заявление за регистрация на акциите й на регулирания пазар седмица след като и Комисията за финансов надзор я вписа в публичния регистър. Кодът на акциите ще е A4L и ще се търгуват на основен пазар BSE, сегмент акции Standard, става ясно от съобщение на борсата. Регистрираният капитал на "Алтерко" е 15 млн. лв., след като тя успя да го увеличи с 1.5 млн. лв., с което набра малко над 2 млн. лв. Акциите бяха записани предимно от физически лица, тъй като емисията беше малка за големи институционални инвеститори.Комисията за финансов надзор (КФН) публикува списък с дружества, които не са лицензирани от комисията и нямат право да извършва дейност като инвестиционен посредник или управляващо дружество на територията на страната. Списъкът е качен на сайта на комисията и включва 52 дружества, предоставящи услуги без лиценз. От финансовия регулатор предупреждават инвеститорите, че при сключване на договори за предоставяне на инвестиционни услуги и подаване на нареждания за сключване на сделки с финансови инструменти, включително при предоставяне на парични средства или финансови инструменти за доверително управление, с дружества, които не са лицензирани от КФН или от компетентния орган на друга държава членка, могат да бъдат измамени и да понесат значителни финансови загуби.Опасни гуми за автомобили на българския пазар не са открити, но е забранен вносът на 340 устройства за светлинна сигнализация при извършени от Комисията за защита на потребителите (КЗП) проверки на границата. Това съобщи в ефира на "Нова телевизия" председателят Димитър Маргаритов. За около месец инспекторите на КЗП провериха няколко десетки партиди зимни гуми и фарове за мъгла при вносители и в търговската мрежа. Маргаритов обясни, че до момента опасни гуми не са установени, но има случаи на опасни стоки за светлина сигнализация. При избора на гуми потребителите трябва да обърнат внимание на годината на производство. "С течение на времето материалът се уморява и дори и гумата да не е била използвана, продажбата й след определен период след производството й я прави опасна", обясни председателят на КЗП.


description: Срокът за подаване на оферти за концесията на летище София е удължен до 14 декември; Новата фирма за строителство, свързана с Делян Пеевски, подписа нов договор за 120 млн. лв.; Един от досегашните директори на ДАНС - Георги Начев, е новият ръководител на държавната финансова инспекция; На бившето военно летище в Добрич ще бъде изграден интермодален терминал; НАТО поставя в бойна готовност до 300 хил. военни заради Русия; Саакашвили подаде оставка като губернатор на Одеса

title: Вечерни новини: 7 ноември

maintext:
Саакашвили подаде оставка като губернатор на Одеса
1.9% е ръстът на обема на търговията на дребно в България през септември, като има забавяне на този показател спрямо август, когато е бил 5.3%. Това показват данните на Евростат. Данните на статистическата агенция показват още и че обемът на търговията на дребно у нас расте с по-бавни темпове от средното за ЕС. През септември увеличението в ЕС е 2.2 на сто на годишна база и също се забавя от 2.6% през август. Повишенията се дължат основно на по-големите обеми на търговията с горива (3.3%) и с 2.1% при търговията с храни, напитки и тютюневи изделия.
Саакашвили обвинява представители на високите етажи на властта, че спъват опитите му за реформи срещу практиката на даване на рушвети. В ясен намек към президента Петро Порошенко Саакашвили каза: "Действителността е такава, че в Одеска област президентът лично подкрепя два клана."
Министерството на транспорта удължи срока за подаване на оферти за концесията на летище София до 14 декември. Той беше до 18 ноември, но е удължен отново по искане на кандидат. Самите оферти ще се отварят на следващия ден, като решението на министерството е от миналия петък. По последна информация кандидатите за 35-годишната концесия на летището са турската Limak заедно с руската VTB и операторът на швейцарското летище Цюрих, германската Fraport, която от години оперира летищата във Варна и Бургас, и турската TAV. Това е второто удължаване на срока, като първоначално той беше 20 октомври.
Новата фирма за строителство, свързана с Делян Пеевски, официално подписа нов договор заедно с унгарски съдружник за 120 млн. лв. Началото на изпълнението на първия жп проект, финансиран със средства от "Механизма за свързана Европа", беше обявено от министъра на транспорта, Ивайло Московски. Това стана по време на подписването на договорите за проектиране и строителство на железопътния участък София – Елин Пелин. Отпуснатите средства са в размер на 120 млн. лева, като изпълнител на проекта е "Келет" АБ ДЗЗД. Обединението е съставено от Kelet-Ut и хасковската АБ, която според редица представители на строителния бранш е новият инструмент за поръчки на депутата от ДПС Делян Пеевски. Изборът беше обжалван от други кандидати. Отсечката включва 23 км двойна жп линия, а срокът на договора е 4 години, от които 1 година за проектиране и 3 години за строителство на трасето, като след ремонта проектната скорост на железния път трябва да достигне 160 км/ч за пътническите влакове и 120 км/ч за товарните. Подписан е и договорът за рехабилитация на железопътния участък Скутаре – Оризово, част от проект "Рехабилитация на железопътната инфраструктура по жп линията Пловдив – Бургас, Фаза 2". Той се финансира от ОП "Транспорт и транспортна инфраструктура" 2014 – 2020 г., като отпуснатите средства са 63 млн. лева без ДДС. Участъкът е с дължина 26 км единична жп линия. Изпълнител на проекта е обединение "Европейски железници", а срокът за изпълнение на всички дейности е 3 години.
Един от досегашните директори на ДАНС - Георги Начев, е новият ръководител на държавната финансова инспекция от понеделник, съобщиха от Министерството на финансите. Досегашният директор на агенцията Венцислав Георгиев ще продължи работата си в АДФИ на ръководна позиция. Георги Начев има 13-годишен професионален опит в областта на икономическата и финансовата сигурност на държавата, се казва в официалното съобщение за назначението. Той е бакалавър по "Стопански и финансов контрол" и магистър по "Публични финанси" от Стопанската академия "Д. А. Ценов" - Свищов. Завършил е и право в Югозападния университет "Неофит Рилски" - Благоевград. През 2003 година Георги Начев постъпва на работа в "Икономическа полиция" в РДВР - Плевен, а от 2006 година е служител в Национална служба "Сигурност" в града. От 2008 година досега работи в Държавната агенция за национална сигурност, като тръгва от експерт, минава през началник на сектор, за да стигне до директор на специализирана дирекция в ДАНС.
На бившето военно летище в Добрич ще бъде изграден интермодален терминал, който ще осигури връзка между река Дунав, българско-румънската граница и черноморски пристанища. Това съобщи кметът на града Йордан Йорданов, цитиран от БТА. По думите му вече е започнала процедура за преотстъпване на голяма част от терена от Министерството на отбраната и за деактуване на имота в общинска собственост. Още през 2017 г. голяма част от летището ще бъде включена в новия общ устройствен план на Добрич, като интермодалният терминал, на който товарите се претоварват от камиони на влакове и обратно, бил предвиден в общия устройствен план. Проектът ще бъде най-мащабната промяна в индустриалните зони в Добрич, която ще насърчи развитието на икономиката, очаква кметът.
Подмяната на водопреносната мрежа от минералните находища ще се финансира с приоритет. По програмата за подпомагане на общините за ефективно управление на находищата на минерални води приоритетно ще се финансира модернизацията на съществуващата водопреносна мрежа. Това съобщи министърът на околната среда и водите Ивелина Василева на среща с туристическия бранш, цитирана от пресцентъра на ведомството. Пилотната схема на МОСВ е с бюджет от 3.5 милиона лева и ще подпомага подмяната, изграждането или разширяването на инфраструктурата за пренос или подаване до ползватели, резервоари, топлообменници, оборудване за експлоатация. По нея ще се осигуряват безвъзмездно до 50% от стойността на общинските проекти. Останалите 50% трябва да се осигурят от местните власти със собствен ресурс или чрез публично-частни партньорства с бизнеса. Ако пък общините решат да изтеглят кредити, МОСВ ще покрие лихвите по тях.
Бизнес новини
Загубата на "Спарки Елтос" достига 9 млн. лв. до септември
Спрямо същия период на миналата година отрицателния резултат на ловешкия завод се покачва с над 60%. Компанията продължава да работи на загуба за 21-во поредно тримесечие. Спадът на приходите е в основата на затъването на "Спарки Елтос". Продажбите се свиват с 58% до края на септември, достигайки 16.3 млн. лв. Продажбите не вървят в унисон с очакванията, тъй като през миналата година компанията обяви партньорство с германските машиностроителни компании Bosch и Trumpf. Освен това дружеството получи и синдикиран заем от Международната инвестиционна банка и Българската банка за развитие в размер на 10 млн. евро за разширяване на дейността.
Opel ще пусне на пазара седем нови модела през следващата година
Следващата година германският автомобилен производител Opel планира да пусне на пазара седем нови модела в различни категории, съобщиха от компанията. Такава сериозна офанзива концернът не е имал в своята история, започнала в далечната 1899 г. Между 2016 и 2020 г. от Opel планират да представят 29 нови модела. Сред новостите през 2017 ще са електромобилът "Ампера-е", второто поколение на гамата на "Инсигния" (седан, комби и крос турър), кросоувъри в B и C сегментите, поредното "Виваро" и други.
ЕК обмисля да промени правилата за достъп на финансовите компании от трети страни
Брюксел обмисля да промени правилата за достъп на финансовите компании от трети страни до пазара на Европейския съюз (ЕС), съобщава Financial Times. Засега Европейската комисия (ЕК) още не е взела окончателно решение за режима, който ограничава достъпа на финансовите компании от трети страни, например от САЩ. Този режим е изключително важен в момента в условията на Brexit, тъй като водещите финансови компании от трети страни са разположили централите си във Великобритания, за да имат свободен достъп до ЕС. Брюксел обаче е решил да преосмисли правилата, като отделя специално внимание на рационализирането и укрепването на процедурите по издаване на одобрение най-вече за системно важните юрисдикции. Ако се стигне до затягане на режима на достъп, това ще означава, че Брюксел ще даде сигнал на Лондон, че нищо няма да е гарантирано в предстоящите преговори за напускането на ЕС.
Скъпата йена намали печалбата на Nissan
Японската автомобилна компания Nissan обяви 16% намаление на печалбата през второто фискално тримесечие поради скъпата йена, която понижи печалбата й от износ, съобщава Bloomberg. Нетната печалба се е свила до 146.1 млрд. йени (1.4 млрд. долара) при 172.8 млрд. йени година по-рано. Очакванията на анализаторите беше за печалба от 125.5 млрд. йени. Автомобилният производител запази прогнозата си за годишна печалба от 525 млрд. йени. Доставките на Nissan в САЩ се повишиха, въпреки че продажбите в индустрията като цяло се свиха във втория по големина пазар в света. Това се дължи на програмата за агресивни отстъпки към дилърите, която достигна стимули от около 4 хил. долара за автомобил, като това е доста по-високо от предлаганата от японските конкуренти и в почти същия диапазон като при американските производители, сочат данните на Tokai Tokyo Research Center.
Повече от половината акционери на NetSuite ще продадат акциите си на Oracle
Цената на придобиването е 109 долара на акция, или над 9 млрд. долара за цялата компания. 53% от собствениците на капитала на американската компания са се съгласили да се разделят с акциите си на тази цена, предава Reuters. Oчаква се Oracle да оповести официално сделката в началото на американската сесия в късния следобед. Вторият най-голям акционер в NetSuite с 30% от капитала, управляващото дружество T. Rowe Price, предяви претенции за 133 долара на акция. Офертата най-вероятно ще бъде отхвърлена от Oracle, след като може да придобие контролния дял на по-ниска цена.
Бившият президент на Грузия Михаил Саакашвили е подал оставка като губернатор на Одеса, предаде Би Би Си. Телевизия112 Ukrayina съобщава, че една от причините за решението на Саакашвили е корупцията, покровителствена на най-високо ниво. Той е разкритикувал и огромните лични богатства на някои украински политици. Саакашвили бе назначен за губернатор на Одеса през май 2015 г. с обещание да се бори с корупцията. Оставката му последва след аналогичното решение на друг грузинец на висок пост в региона – директора на областната полиция Гиорги Лорткипанидзе.Германското вътрешно министерство иска мигрантите, които търсят международна защита, да бъдат спирани още в морето и връщани до Северна Африка. Идеята е те да подават молбите си за убежище оттам, вместо да пътуват до Европа, съобщава електронното издание EUObserver . "Целта е да се премахнат причините за съществуване на организациите на трафик на хора и мигрантите да избегнат животозастрашаващото пътуване", уточни говорител на правителството пред в. "Велт ам зонтаг". Берлин иска процесът на кандидатстване да се провежда в държави като Египет или Тунис по примера на Австралия, която праща мигрантите в два центъра, разположени на острови в Тихия океан. Ако предложението на министерството на Томас де Мезиер се осъществи, то ще промени значително бежанската политика на Европа и ще влезе в противоречие с политиката на "отворените врати", която канцлерът Ангела Меркел обяви миналата година и все още поддържа.Стотици хиляди военни от НАТО ще бъдат поставени състояние на повишена бойна готовност на фона на растящо напрежение с Русия, съобщава лондонският в. "Таймс", позовавайки се на думи на генералния секретар на алианса Йенс Столтенберг. Той не посочва конкретни данни, но според британския постоянен представител в НАТО сър Адам Томсън става дума за до 300 000 военни. При криза те трябва да са в състояние да се разположат в срок до 2 месеца. В момента разгръщането на сила с подобна численост изисква до 180 дни, допълва изданието. Командващите в НАТО искат да подготвят значителна сухопътна сила, способна да предотврати руска агресия, пише още "Таймс". Тази сила ще се задейства след силите на НАТО за бързо реагиране, които могат да се разположат в зона на бойни действия в рамките на 5 дни. Те наброяват около 5000 души и разполагат с подкрепа по въздух и вода, а веднага след тях идват силите за подсилване от около 40 хил. души. Алиансът разполага с близо 3 млн. военни от сухопътни, военноморски, военновъздушни и десантни части.Летище "Завентем" в Брюксел от понеделник премахва палатките за предварителна проверка на пътниците, съобщиха местни медии, цитирани от БТА. Палатките бяха поставени през март пред сградата за регистрация на заминаващите пътници, където досега бяха сканирани пътуващите и техните багажи, преди да бъдат допуснати до терминала. Пътниците вече ще преминават през специални врати, оборудвани с датчици за откриването на опасност. Не се съобщава как точно ще работят тези автоматизирани врати, но се уточнява, че те са "последен писък" на технологиите. Пространството пред терминала за заминаващи пътници повече няма да бъде достъпно за автомобилите на посрещачи и изпращачи. Управата на аерогарата даде обещание пътниците, които летят в рамките на Шенген, да могат занапред да се явяват на летището само 45 минути преди полета. Ръководството на летището уточни, че онези пътници, които са се явили в този срок, но са изтървали полета си, ще бъдат обезщетявани с изплащането на пълната цена на билета. Летище "Завентем" беше ударено от терористи на 22 март и спря работа за десетина дни. При нападението бе тежко увредена залата за заминаващи пътници, която бе възстановена през май.


description: Доходите на висшистите се увеличават, има повече студенти в медицина и педагогика и по-малко в икономика, а Русе и Пловдив са места, в които завършилите остават

title: Пет извода от новия рейтинг на университетите

maintext:
"Българската икономика бележи развитие и въпреки че има съсредоточаване в няколко центъра, общата тенденция е позитивна. Има и устойчива, макар и не много бърза, тенденция за излизане извън най-големите градове. Ако доскоро IT секторът беше единственият с недостиг на кадри на всички позиции, вече това се усеща и на други места – това естествено води до изпълване на заетостта и повишаване на доходите първо в най-образования сегмент."
Елена Маринова, президент на "Мусала софт"
Инфографика За някои специалности е важно къде точно учи студентът
Увеличаване За някои специалности е важно къде точно учи студентът
Преглед на оригинала Смаляванеа>
Тази положителна тенденция е част от общото развитие на икономиката, а не толкова от вдигането на качеството на обучението. Данните на Националния статистически институт показват подобрение на пазара на труда, От създаването й преди пет години рейтинговата системата на висшите училища ясно показва, че хората с висше образование се реализират много по-добре на пазара на труда в сравнение с тези с по-ниска квалификация. Средната безработица сред тях е по-ниска, а средните доходи - по-високи. През 2016 г. всички индикатори в рейтинга за реализацията на завършилите студенти през последните пет години се повишават. Средният осигурителен доход се качва от 925 лв. на 1020 лв., а делът на регистрираните безработни сред висшистите спада до 3.38% при 3.74% година по-рано.Тази положителна тенденция е част от общото развитие на икономиката, а не толкова от вдигането на качеството на обучението. Данните на Националния статистически институт показват подобрение на пазара на труда,
Подобряването на индикаторите за реализацията на завършилите през последните пет години като цяло съвпада с общите тенденции на подобряване на икономическата среда в страната през последната година и само по себе си не е достатъчно, за да твърдим, че има сближаване на висшето образование и нуждите на работодателите", коментира изпълнителният директор на "Отворено общество" Георги Стойчев, който е част от консорциума, разработващ рейтинга. Според него обаче данните напълно потвърждават наблюдението, че висшистите, включително наскоро завършилите, получават по-високи доходи и са изложени на по-малък риск от безработица в сравнение с хората, които нямат висше образование.
"Не трябва утешително да се приема, че тези позитивни промени се дължат преди всичко на добавяне на качество в университетското преподаване", предупреждава и ректорът на Нов български университет проф. Пламен Бочков и допълва, че за да се усети то на пазара на труда, е необходимо много повече време от една година.
като към средата на тази година заетите в икономиката са били с 22 хил. повече спрямо юни 2015 г. През август НСИ отчете и намаляване на младежката безработица. Хората с висше образование традиционно са тези, които по-лесно си намират работа, затова е логично положителните ефекти да се виждат отчетливо в тяхната група.Освен това реализацията далеч не зависи само от наличието на висше образование. Рейтингът показва, че в някои професионални направления има голямо значение къде точно и каква специалност е учил студентът. При информатиката например делът на безработните варира от под 1% до над 6% в зависимост от висшето училище. Тук роля играят регионалните фактори - ако университетът е в регион, в който този бизнес не е развит, завършилите трудно ще работят по специалността си там. В това отношение висшите училища в столицата са силно привилегировани заради по-големите възможности за работа. Тези извън София обаче имат важна роля както за местния бизнес, така и за публичния сектор - много от бъдещите учители например излизат от висши училища в по-малки градове. В някои специалности реализацията на завършилите не се определя до толкова голяма степен от избора на университет. Така е при медицината, където разлика между доходите и нивото на безработица на завършилите различните медицински университети в България почти няма.Макар и да намалява леко в сравнение с миналата година, делът на висшистите, които нямат принос към осигурителната система на страната, остава голям - 23%. Георги Стойчев обяснява, че в тази група може да влизат различен тип завършили - както такива, които са напуснали страната, така и икономически неактивни или в преходен период между висшето си образование и първата си работа. Включват се и хората, които упражняват свободни професии или са ангажирани с дейност, в която като цяло има по-слаба връзка с осигурителната система. "Обикновено делът на висшистите, които нямат принос към осигурителната система, е по-висок сред завършилите направления, свързани с изкуствата или с упражняването на свободни професии, както и такива, които предполагат реализация в чужбина или са свързани с икономически дейности с изразен сезонен характер", допълва Стойчев. За него този резултат не е изненадващ и не би било реалистично да се мисли, че може да бъде сведен до нула.


title: Графика на деня: Аграрният сектор е с най-ниска ефективност в България за 2016 г.

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 43 // 29.10.2016 Прочетете Капитал Daily Брой 207 // 02.11.2016 Прочетете Капитал Light Брой 43 // 29.10.2016 Прочетете


description: Инвеститорите заложиха, че срещата на ОПЕК ще премина успешно. Преди началото на заседанието енергийните министри на Ирак и Иран изказаха оптимизъм...

title: Петролът поскъпва с близо 5%

maintext:
Петролният министър на Иран Бижан Зангенех
© Heinz-Peter Bader
Инвеститорите заложиха, че срещата на ОПЕК ще премина успешно. Преди началото на заседанието енергийните министри на Ирак и Иран изказаха оптимизъм за резултатите от преговорите. Последната обаче постави сериозно изискване на най-големия производител в рамките на картела - Саудитска Арабия, да намали производството си с около 1 млн. барела дневно, много повече, отколкото страната е склонна да предложи. Искането е до някъде абсурдно, тъй като ОПЕК като цяло иска да понижи добива си с около 800 хил. барела дневно.
Барел WTI поскъпва с 4.71% до 47.35 долара, а котировките на сорта брент се покачват с 5.11% до 49.76 долара.
Информацията е актуална към 11:20 ч.